seasamh ón gComhairle i dtaca le glacadh Rialacháin ó Pharlaimint na hEorpa agus ón gComhairle lena leasaítear Rialachán (CE) Uimh. 207/2009 ón gComhairle an 26 Feabhra 2009 maidir leis an trádmharc Comhphobail agus Rialachán (CE) Uimh. 2868/95 ón gCoimisiún lena gcuirtear chun feidhme Rialachán (CE) Uimh. 40/94 ón gComhairle maidir leis an trádmharc Comhphobail, agus lena n aisghairtear Rialachán (CE) Uimh. 2869/95 ón gCoimisiún maidir leis na táillí iníoctha leis an Oifig um Chomhoiriúnú sa Mhargadh Inmheánach (Trádmharcanna agus Dearaí)

Tá an seasamh ón gComhairle de réir an chomhaontaithe pholaitiúil shealadaigh ar tháinig an Chomhairle, coiste JURI Pharlaimint na hEorpa agus an Coimisiún air le linn plé neamhfhoirmiúil trípháirteach an 21 Aibreán 2015. Dhearbhaigh an Chomhairle an comhaontú polaitiúil sin an 13 Iúil 2015. Ós rud é gur glacadh seasamh na Comhairle ar an gcéad léamh agus gur vótáil an Pharlaimint i suí iomlánach i lár mhí na Nollag 2015, ba cheart go bhféadfaí an téacs a ghlacadh go críochnaitheach go luath sa dara léamh. D'ainneoin imní faoi ghnéithe buiséadacha áirithe den chomhréiteach, gnéithe a bhfuil cur síos déanta orthu i ráiteas atá i gceangal leis seo, tacaíonn an Coimisiún leis an gcomhréiteach a baineadh amach, lena gcuirtear feabhas ar an gcás mar atá faoi láthair, go háirithe i dtéarmaí dhlí na dtrádmharcanna.

–na forálacha atá ann cheana a nuachóiriú agus a fheabhsú, trí fhorálacha atá as dáta a leasú, an deimhneacht dhlíthiúil a mhéadú trí fhorálacha a shoiléiriú agus tríd an débhríocht a bhaint.

Is é atá beartaithe go sonrach leis an Togra le haghaidh Rialacháin:

Glactar leis gur pacáiste amháin atá sa togra ón gCoimisiún le haghaidh Rialachán ó Pharlaimint na hEorpa agus ón gComhairle lena leasaítear Rialachán (CE) Uimh. 207/2009 ón gComhairle maidir leis an trádmharc Comhphobail agus Rialachán (CE) Uimh. 2868/95 ón gCoimisiún lena gcuirtear chun feidhme Rialachán (CE) Uimh. 40/94 ón gComhairle maidir leis an trádmharc Comhphobail, agus lena naisghairtear Rialachán (CE) Uimh. 2869/95 ón gCoimisiún maidir leis na táillí iníoctha leis an Oifig um Chomhoiriúnú sa Mhargadh Inmheánach (Trádmharcanna agus Dearaí) (COM(2013) 0161 final – 2013/0088 (COD)) (Togra le haghaidh Rialacháin) agus sa togra comhuaineach maidir le hathmhúnlú na Treorach. Is é an príomhchuspóir atá leis an bpacáiste sin nuálaíocht agus fás a chothú trí na córais trádmharcanna san Eoraip a dhéanamh níos inrochtana agus níos éifeachtúla do ghnólachtaí maidir le costais agus castachtaí níos ísle, luas méadaithe, intuarthacht agus deimhneacht dhlíthiúil níos fearr agus cosanta níos fearr in aghaidh an ghóchumtha

An dáta a cuireadh an togra chuig Parlaimint na hEorpa agus chuig an gComhairle (doiciméad COM(2013) 0161 final – 2013/0088 COD):

seasamh ón gComhairle i dtaca le glacadh Rialacháin ó Pharlaimint na hEorpa agus ón gComhairle lena leasaítear Rialachán (CE) Uimh. 207/2009 ón gComhairle an 26 Feabhra 2009 maidir leis an trádmharc Comhphobail agus Rialachán (CE) Uimh. 2868/95 ón gCoimisiún lena gcuirtear chun feidhme Rialachán (CE) Uimh. 40/94 ón gComhairle maidir leis an trádmharc Comhphobail, agus lena naisghairtear Rialachán (CE) Uimh. 2869/95 ón gCoimisiún maidir leis na táillí iníoctha leis an Oifig um Chomhoiriúnú sa Mhargadh Inmheánach (Trádmharcanna agus Dearaí)

3.2.1.Leasuithe Pharlaimint na hEorpa atá san áireamh ina niomláine, i bpáirt nó i bprionsabal sa seasamh ón gComhairle ar an gcéad léamh

Cuimsíonn seasamh na Comhairle ar an gcéad léamh líon suntasach leasuithe a rinne Parlaimint na hEorpa, lena náirítear leasuithe is gá a dhéanamh de bharr na nathruithe comhthreomhara a rinneadh ar Threoir 2008/95.

I ndáil le dlí na dtrádmharcanna, d'aontaigh an Chomhairle go bhféadfaí cur leis an idirthréimhse atá sa Togra le haghaidh Rialacháin, lena gcoigeartaítear sonraíochtaí thrádmharcanna sin an Aontais a comhdaíodh roimh an athrú sa chleachtas aicmithe le go mbeidh siad i gcomhréir le cásdlí na Cúirte Breithiúnais, trí ráthaíochtaí a thabhairt do thríú páirtithe a raibh iarratais ar thrádmharcanna curtha isteach acu idir an dá linn. Féadann an Coimisiún tacú leis an gcur chuige sin.

Thacaigh an Chomhairle freisin leis an moladh a rinne an Pharlaimint méid na dtáillí atá iníoctha le OHIM a bhfuil trácht air faoi láthair i Rialachán (CE) Uimh. 2869/95 ón gCoimisiún a leagan síos i bhfoirm Iarscríbhinne i Rialachán 207/2009. Is féidir leis an gCoimisiún glacadh leis sin.

Maidir le ról agus struchtúr OHIM, tá sé ar cheann de na leasuithe a mhol an Pharlaimint agus ar aontaigh an Chomhairle leo i bprionsabal gur cheart ainm na gníomhaireachta a athrú go "Oifig Maoine Intleachtúla an Aontais Eorpaigh". Cé gur féidir leis an gCoimisiún glacadh leis seo de mheon an chomhréitigh, is trua nach dtugann an tainm nua leorthuairisc ar chroí-obair na hOifige agus nach léiríonn sé gur "gníomhaireacht" de chuid an Aontais Eorpaigh an "Oifig". Ar an taobh eile, is féidir leis an gCoimisiún tacú freisin leis an smaoineamh a dtugann na comhreachtóirí eile tacaíocht dó freisin, is é sin ionad idirbheartaíochta a bhunú laistigh den ghníomhaireacht, ach fearacht na Comhairle, b'fhearr leis nach gcuimseodh cúraimí na gníomhaireachta gníomhaíochtaí idirbheartaíochta.

Maidir leis an gcreat nua comhair idir na hoifigí náisiúnta maoine intleachtúla agus gníomhaireacht an Aontais, d'aontaigh an Chomhairle go mbeadh an comhoibriú sin éigeantach, ach go mbeadh saoirse, mar sin féin, ag oifigí náisiúnta gan a bheith páirteach i gcásanna áirithe. D'aontaigh an Chomhairle freisin leis an iarraidh ón bParlaimint dlúthchomhairliúchán a áirithiú i measc úsáideoirí trádmharcanna maidir leis na tionscadail atá á bhforbairt sa chomhthéacs seo. Ina theannta sin, chomhaontaigh an Chomhairle méid iomlán an bhuiséid a leithdháiltear ar an ngníomhaíocht seo a mhéadú go 15% d'ioncam bliantúil na gníomhaireachta agus thacaigh an Pharlaimint le méadú go 20%. Tacaíonn an Coimisiún go hiomlán leis na hathruithe seo.

Maidir le struchtúr rialachais na gníomhaireachta, cé gur oth leis an gCoimisiún gur lean an Chomhairle tuairim Pharlaimint na hEorpa agus gur scrios sí na forálacha sa Togra le haghaidh Rialacháin lena gceadófaí Bord Feidhmiúcháin a bhunú, tacaíonn sé le comhdhéanamh nua an Bhoird Bainistíochta, lena náirítear ionadaí de chuid Pharlaimint na hEorpa.

3.2.2.Leasuithe ó Pharlaimint na hEorpa nach bhfuil ar áireamh sa seasamh ón gComhairle ar an gcéad léamh

Theip ar na comhreachtóirí nós imeachta nua a aontú maidir le Stiúrthóir OHIM a roghnú agus a cheapadh, nós imeachta a bheadh i gcomhréir leis na cleachtais atá ann cheana i bhformhór mór na ngníomhaireachtaí eile, agus, dá bhrí sin, scrios siad an fhoráil sa Togra le haghaidh Rialacháin. Is olc leis an gCoimisiún an toradh seo, agus níor cheart é a mheas mar fhasach d'athchóiriú gníomhaireachtaí eile de chuid an Aontais amach anseo.

Ar an taobh eile, is díol sásaimh don Choimisiún nár ghlac an Chomhairle an moladh a rinne Parlaimint na hEorpa an fhoráil atá i Rialachán 207/2009 a choinneáil, foráil lena gceadaítear do Stiúrthóir na gníomhaireachta moltaí a dhéanamh maidir leis an Rialachán a leasú, ná na cumhachtaí ainmniúcháin a shannadh don Stiúrthóir seachas don Bhord Bainistíochta.

I ndáil le dlí na dtrádmharcanna, agus i gcomhréir leis an gcur chuige a glacadh maidir leis an togra le haghaidh athmhúnlú a dhéanamh ar Threoir 2008/95, tacaíonn an Coimisiún le cinneadh na Comhairle cur i gcoinne mholadh na Parlaiminte teorannú breise a dhéanamh ar éifeachtaí trádmhairc. Is féidir leis, áfach, glacadh leis an gcomhréiteach deiridh lena gcuirtear téacs soiléirithe san aithris ábhartha chun aghaidh a thabhairt go háirithe ar shaincheist na gceart agus na saoirsí bunúsacha, lena náirítear léiriú ealaíonta.

Agus mar atá i gcás an togra le haghaidh athmhúnlú ar Threoir 2008/95, tacaíonn an Coimisiún freisin leis an moladh ón gComhairle an fhoráil ábhartha maidir le honnmhairiú coinsíneachtaí beaga a scriosadh i bhfianaise chásdlí na Cúirte Breithiúnais.

3.3Forálacha nua arna dtabhairt isteach leis an seasamh ón gComhairle agus ón gCoimisiún

I gcomhréir leis an gcur chuige a glacadh maidir leis an togra le haghaidh athmhúnlú ar Threoir 2008/95, d'aontaigh an Chomhairle comhréiteach i ndáil leis an bhforáil maidir le hearraí in idirthuras, sa chaoi go rachaidh an ceart atá ann cosc a chur ar earraí a thabhairt isteach i gcríoch an Aontais as feidhm má bhíonn an dearbhóir/sealbhóir na nearraí in ann a chruthú os comhair na cúirte inniúla nach bhfuil dílseánach trádmhairc de chuid an Aontais Eorpaigh i dteideal cosc a chur ar earraí a chur ar an margadh i dtír an chinn scríbe. Caomhnaíonn an leasú seo an bunchuspóir atá leis an togra ón gCoimisiún, is é sin modh éifeachtach éifeachtúil a bhunú chun dul i ngleic leis na sreabha earraí góchumtha síormhéadaitheacha a bhíonn á niompar tríd an Aontas, agus fágann an leasú, dá bhrí sin, go bhfuil cothromaíocht ann idir an gá atá ann forfheidhmiú éifeachtach na gceart trádmhairc a áirithiú agus an riachtanas polaitiúil atá ann cosaintí a sholáthar ionas nach gcuirfear bac gan ghá ar shaorchúrsaíocht earraí sna cásanna neamhchoitianta inar le páirtithe éagsúla lasmuigh den Aontas na cearta trádmhairc. Dá bhrí sin, is féidir leis an gCoimisiún tacú leis an réiteach atá molta ag an gComhairle.

Ghlac an Chomhairle méideanna nua na dtáillí is gá a íoc le OHIM (a leagfar amach in Iarscríbhinn a ghabhann le Rialachán 207/2009) d'fhonn táillí athnuachana a laghdú go leibhéal na dtáillí iarratais. Tacaíonn an Coimisiún go mór leis an gcur chuige sin, a mbeadh coigiltis suas le 37% de thoradh air, go háirithe maidir le táillí athnuachana do ghnólachtaí a iarrann a dtrádmharc Eorpach a chosaint níos faide ná tréimhse tosaigh 10 mbliana.

Chuir an Chomhairle isteach bunús dlí nua chun costais a thabhóidh oifigí náisiúnta na mBallstát mar chuid de chóras trádmharcanna an Aontais Eorpaigh a fhritháireamh do na Ballstáit. Sásra cistiúcháin, agus sin amháin, a mhol an Coimisiún ar dtús, lena chur ar chumas OHIM comhthionscadail comhair a mhaoiniú trí bhíthin deontas ach tá an Coimisiún toilteanach glacadh leis an leasú sin mar chuid den chomhréiteach deiridh idir na comhreachtóirí.

Thug an Chomhairle foráil isteach, foráil a mhol an Coimisiún ar dtús agus a scrios Parlaimint na hEorpa, foráil lena gceadaítear barrachas buiséadach de chuid OHIM a aistriú go buiséad an Aontais. Cé go dtacaíonn an Coimisiún go hiomlán leis an gcineál seo aistrithe, is oth leis gur dócha go gcuirfidh na coinníollacha arna mbunú ag an gComhairle teorainn mhór le raon feidhme na forála nua seo iarbhír.

Anuas air sin, thug an Chomhairle isteach forálacha maidir le gníomhartha cur chun feidhme a úsáid agus maidir leis na nósanna imeachta coiste chun iad a ghlacadh. Sa chomhthéacs sin, bhí sé riachtanach líon mór rialacha teicniúla a ionchorprú i dtéacs an Rialacháin, ar rialacha iad atá i Rialachán (CE) Uimh. 2868/95 ón gCoimisiún, Rialachán (CE) Uimh. 2869/95 ón gCoimisiún agus Rialachán (CE) Uimh. 216/96 ón gCoimisiún. Is oth leis an gCoimisiún go néileofar leis sin ó thaobh na praiticiúlachta de go mbeidh gá dul i muinín an ghnáthnós imeachta reachtaigh fiú le haghaidh athruithe beaga teicniúla.

4.Conclúid

D'ainneoin imní faoi ghnéithe buiséadacha áirithe den chomhréiteach, gnéithe a bhfuil cur síos déanta orthu i ráiteas atá i gceangal leis seo, is féidir leis an gCoimisiún tacú leis an gcomhréiteach a baineadh amach, na hathruithe sin go háirithe a threisíonn staid shealbhóirí na dtrádmharcanna agus a bhfuil d'éifeacht leo deimhneacht dhlíthiúil níos fearr a thabhairt maidir le cur i bhfeidhm dhlí na dtrádmharcanna.